Public procurement notice: Prior Information Notice Without Call For Competition
Published: 2025-10-21
Buyer: Helsingin kaupunki, kaupunkiympäristön toimiala
Country: FI
Region: FI1B1
Contract type: Supplies
CPV classification: 34996100 | 48900000 | 72212900: Miscellaneous software programming services
Submission deadline: 2026-02-23

Technical requirements: Tämä asiakirja ei ole hankintailmoitus tai tarjouspyyntö vaan kutsu markkinavuoropuheluun.
Helsingin kaupungin Kaupunkiympäristön toimiala (jäljempänä tilaaja) on valmistelemassa Liikennevalojen keskusohjausjärjestelmän hankintaa. 

Helsingin kaupungin kaupunkiympäristön toimiala on hankkimassa palveluhankintana uutta liikennevalojen ohjaus- ja valvontajärjestelmää. Hankittavan uuden järjestelmän on tarkoitus korvata elinkaarensa loppupuolella oleva liikennevalojen ohjaus- ja valvontajärjestelmä, jonka piirissä on noin 200 ohjauskojetta. Helsingissä on nykyisin yhteensä noin 500 liikennevalojen ohjauskojetta ja käytössä useampia ohjaus- ja valvontajärjestelmiä. 

Hankittavaan järjestelmään tullaan liittämään lähtökohtaisesti ohjauskojeita vain RSMP-rajapintaa käyttäen. Tilaajan kojekanta käsittää eri kojemallien laitteita eri aikakausilta, eikä osa nykyisistä kojeista tue RSMP-rajapintaa. Moninaisen kojekannan ohjaus- ja valvontajärjestelmältä edellytetään tukea RSMP-rajapinnan uusimpien versioiden ohella myös usealle vanhemmalle nykyisten ohjauskojeiden tukemille versioille. Kaupunki tulee uusimaan lähivuosina vanhempia ohjauskojeita erillishankkeina ja uusittavat ohjauskojeet liitetään hankittavaan järjestelmään kojevaihtojen yhteydessä.  

Lisätietoa hankinnan kohteesta kuvattu dokumentissa Hankinnan esittely, sekä liitteessä tekninen ympäristö ja vastuurajat. Tässä markkinavuoropuhelussa on tarkoitus selvittää markkinoita kyseisten palveluiden osalta ja saada hankintaa koskevaa tietoa, jotta hankinta voidaan toteuttaa tarkoituksenmukaisesti. 
Tietopyynnön avulla saatu aineisto voi vaikuttaa siihen, miten hankinnan kriteerit asetetaan ja mitä hankintamenettelyä tullaan käyttämään. 

Hankintayksikkö ei sitoudu tässä ilmoituksessa tai sen liitteissä ilmoitettuihin tietoihin, vaan valmistelun edetessä hankinnan kohde ja vaatimukset voivat muuttua.

Pyydämme ilmoittamaan, mikäli vastaus näkemyksenne mukaan sisältää liikesalaisuuksia tai muuta salassa pidettävää tietoa.
Pyydämme yksilöimään ja merkitsemään nämä tiedot selvästi. 
Tietopyynnössä annetut vastaukset eivät ole toimittajaa sitovia, eikä vastaaminen ole edellytyksenä myöhemmin varsinaiseen tarjouskilpailuun osallistumiselle. Tietopyyntöön vastaaminen tai vastaamatta jättäminen ei vaikuta mahdollisen toimittajan asemaan varsinaisessa tarjouskilpailussa.  
Tietopyyntöön vastaamisesta ei makseta korvausta.

Pyydämme vastaamaan tietopyynnön Forms kyselyssä esitettyihin kysymyksiin mahdollisimman kattavasti. Vastaukset pyydetään kirjoittamaan kysymysten yhteydessä oleviin kenttiin.
Markkinavuoropuhelu tilaisuuksiin ilmoittautuminen tapahtuu käyttämällä samaa edellä mainittua Forms kyselyä, jonne osallistuja ilmoittaa parhaiten sopivan ajan markkinavuoropuhelin tilaisuuteen. Markkinavuoropuhelu tilaisuuksissa käytettävä kieli on suomi tai englanti.

Linkki: https://forms.office.com/e/sWs6DmPME6